Ֆրանկֆուրտի գրքի տոնավաճառ

Ֆրանկֆուրտի գրքի տոնավաճառ (), աշխարհի ամենամեծ գրքի տոնավաճառը։ Այն ամեն տարի տեղի է ունենում հոկտեմբերի կեսերին գերմանական Մայնի Ֆրանկֆուրտ քաղաքում։ Հինգ օրում այդ միջոցառմանը մասնակցում են ավելի քան 7 հազար ցուցադրողներ աշխարհի մոտավորապես 100 երկրներից. փառատոնն ունենում է ավելի քան 286 հազար այցելու։ Տարբեր ժամանակներում Ֆրանկֆուրտի տոնավաճառի պատվավոր հյուրեն են եղել Ֆինլանդիան (2014), Թուրքիան (2008), Հնդկաստանը (2006), Ռուսաստանը (2003), Պորտուգալիան (1997), Ճապոնիան (1990)։

Պատմություն 
Աշխարհում գրքի ոչ մի փառատոն չունի այնպիսի հին պատմություն, ինչպիսինն է Ֆրանկֆուրտի գրքի տոնավաճառի պատմությունը։ Առաջին անգամ այն տեղի է ունեցել 1473 թվականին և պարբերաբար իրականացվել է 1574 թվականից սկսած։ Ֆրանկֆուրտի գրքի տոնավաճառը ավանդաբար կապված է Յոհան Գուտենբերգի կողմից Ֆրանկֆուրտի մոտակայքում` Մայնցում, հիմնված գրքի տպագրության հետ։ Այդ ժամանակվանից ի վեր Ֆրանկֆուրտը համարվում է Եվրոպայի գրքի տոնավաճառի մայրաքաղաքը։

Հակասություններ
2007 թվականի տոնավաճառը քննադատության է արժանացել իսպանական ու գերմանական մամուլում։ Գերմանական Der Spiegel պարբերականն այն «սահմանափակ» է անվանել` իսպաներենով գրող մի շարք կատալոնացի գրողների գործեր ցուցահանդեսում չընդգրկելու քաղաքականության պատճառով։ Այս որոշումը տոնավաճառի կազմակերպիչներն ընդունել էին չնայած այն հանգամանքին, որ Իսպանիայի կառավարությունը ավելի քան 6 միլիոն եվրո էր փոխանցել տոնավաճառի ծախսերի համար։

Պատկերասրահ

Ծանոթագրություններ

Արտաքին հղումներ 
 Պաշտոնական կայք

Մայնի Ֆրանկֆուրտ
Փառատոներ
Միջազգային ցուցահանդեսներ